**Aceeaşi floare**

*Adrian Păunescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubito, pe prispă ţi-am pus

O floare din lumea de sus,

O floare din insula Marte,

O floare a căilor moarte.

Ea are petalele lungi,

Suflând ai să poţi să le smulgi,

Iubito, eu flori nu prea ştiu,

Sânt un grădinar damblagiu.

Nu ştiu trandafir, liliac

Pe toate ca tine le fac,

Pe toate le-aduc la un fel

Lalea, trandafir, ghiocel.

O floare a vieţii vecine

Şi care miroase a tine.

Iubito, pe prispă tu ai

O floare din insula Rai.